b'\n_START_ARTICLE_\nFundamentalizmas\n_START_PARAGRAPH_\nFundamentalizmas (lot. Fundamentum, \xe2\x80\x9epagrindas\xe2\x80\x9c)\xc2\xa0\xe2\x80\x93 kokios nors tiesos supratimas grie\xc5\xbetai paremtas jos fundamentin\xc4\x97mis id\xc4\x97jomis, ir bekompromisinis j\xc5\xb3 laikymasis bei taikymas. Pasirei\xc5\xa1kia religijoje, politikoje ir kitose srityse._NEWLINE_Krik\xc5\xa1\xc4\x8dioniui fundamentalistui\xc2\xa0\xe2\x80\x93 Biblija; haredi jud\xc4\x97jui\xc2\xa0\xe2\x80\x93 Tora; musulmonui\xc2\xa0\xe2\x80\x93 Koranas ir t. t. Fundamentalistai savo religin\xc4\xaf tekst\xc4\x85 da\xc5\xbeniausiai priima pa\xc5\xbeod\xc5\xbeiui kaip absoliu\xc4\x8di\xc4\x85 ties\xc4\x85 ir stengiasi gyventi pagal savo tik\xc4\x97jimo knyg\xc4\x85._NEWLINE_Jo atstovai tiki, kad egzistuoja vienintel\xc4\x97 tiesa ir, kad jie t\xc4\x85 ties\xc4\x85 pa\xc5\xbe\xc4\xafsta. Tai nuostata tvirtai ir nenukrypstamai laikytis tam tikros tikybos su visais jos atributais, nesileid\xc5\xbeiant \xc4\xaf kompromisus, ne\xc5\xa1velninat jos, nemenkinant statuso. Manoma, jog religijos \xc5\xa1irdis yra doktrina, o ne apeigos. Da\xc5\xbeniausiai \xc5\xa1iandieniniame pasaulyje susiduriama su religiniu fundamentalizmu. Fundamentalizmas rei\xc5\xa1kiasi daugelyje religij\xc5\xb3, bet ne vienodai energingai. M\xc5\xabs\xc5\xb3 laikais jis stipriausias islamo tikyboje. Fundamentalizm\xc4\x85 i\xc5\xa1samiai aptaria Ernest Gellner knygoje \xe2\x80\x9ePostmodernizmas, protas ir religija\xe2\x80\x9c. Anot jo, Islamas yra atsparus sekuliarizacijai (pasaulieti\xc5\xa1kumui), nes jis yra \xc4\xafkurta religija, teigianti u\xc5\xbebaigusi ir i\xc5\xa1tobulinusi Abraomo tradicij\xc4\x85._NEWLINE_Kai kurie autoriai religin\xc4\xaf fundamentalizm\xc4\x85 ai\xc5\xa1kina psichikos sutrikimais.'